A son très chier signour, à Jeham de Chalon, signour d’Arlay, Humbers d’Esclens, chevaliers, salut et veray amour comme vostre feaux. Sire, je fais savoir à vous et à touz ces qui verront et orront ces lattres que ce que je tien à Charnoy, soit en hommes, soit en loschages (sic), en riveres et en molins et en terres, et en quelque meniere que je le tiegne, est de vostre fié lige; et après, sire, quamque je tien à Saint-Gorgon, ne Abone, ne à Visennel, et II mès de terre que je tien à Fartans sont assi, sire, de vostre fié; et toutes ces choses dessusdites, que je conois estre de vostre fié, met je, sire, en vostre garde et en vostre bone mercy. En tesmoingnaige de laquel chose, j’ay mis mon seel pendant en ces lettres. Données à Lielle, la voille de saint Clemant, l’am de grace corrant per mil CC sexante et seze.